Document ID: 32009R0045

NARIADENIE RADY (ES) č. 45/2009
z 18. decembra 2008,
ktorým sa mení a dopĺňa nariadenie (ES) č. 1339/2001, ktorým sa rozširuje účinnosť nariadenia (ES) č. 1338/2001 stanovujúceho opatrenia nevyhnutné na ochranu eura proti falšovaniu na tie členské štáty, ktoré neprijali euro ako svoju jednotnú menu
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 308,
so zreteľom na návrh Komisie,
so zreteľom na stanovisko Európskeho parlamentu,
so zreteľom na stanovisko Európskej centrálnej banky,
keďže:
(1)
Nariadením Rady (ES) č. 1339/2001 (1) sa uplatňovanie nariadenia Rady (ES) č. 1338/2001 (2) rozšírilo na tie členské štáty, ktoré neprijali euro ako svoju jednotnú menu, ako je stanovené v nariadení Rady (ES) č. 974/98 z 3. mája 1998 o zavedení eura (3).
(2)
Nariadenie (ES) č. 1338/2008 sa mení a dopĺňa nariadením (ES) č. 44/2009 (4). Je však dôležité, aby ochranu eura zaistili aj členské štáty, ktoré ho neprijali ako jednotnú menu, a je potrebné prijať na tento účel požadované ustanovenia, pričom sa dodrží zásada proporcionality.
(3)
Nariadenie (ES) č. 1339/2001 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Článok 1 nariadenia (ES) č. 1339/2001 sa nahrádza takto:
„Článok 1
Uplatňovanie článkov 1 až 11 nariadenia (ES) č. 1338/2001 v znení zmenenom a doplnenom nariadením (ES) č. 44/2009 (5) sa rozširuje na členské štáty, ktoré neprijali euro ako svoju jednotnú menu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. decembra 2008

Labels: 4
2
7
12
18
15